હાલના તબક્કે મુંબઈ-અમદાવાદ વચ્ચે દોડાવવામાં આવનારી બુલેટ ટ્રેનના રૂટ માટે વિરાર આસપાસ ગામવાસીઓેએ જમીન આપવાનો ઈનકાર કરીને દર્શાવેલા વિરોધને જોતાં હવે રેલવે દ્વારા હવે આ રૂટ પર થાણે-વિરાર વચ્ચે અંડરગ્રાઉન્ડ બનાવાશે અને આ અંડરગ્રાઉન્ડ રૂટ માટે રેલવે દ્વારા જરૂરી પરીક્ષણ કર્યું છે. મુંબઈ-અમદાવાદ વચ્ચે બુલેટ ટ્રેન કુલ આઠ ટનલમાંથી પસાર થશે, જેમાં થાણે-વિરારની ટનલ એ સૌથી મોટી ટનલ હશે. બુલેટ ટ્રેનનું વડા પ્રધાનનું સપનું સાકાર કરવા માટે રેલવે દ્વારા વિવિધ તબક્કા પર કામ હાથ ધરવામાં આવી રહ્યું છે અને એના જ ભાગરૂપે રેલવે દ્વારા હવે જયાં શકય હશે ત્યાં આ પ્રોજેકટ પર બાંધકામ શરૂ કરવામાં આવશે.